Lenghis de Union Europeane

Lis lenghis de Union Europeane a son lis lenghis dopradis de int jentri de Union Europeane. Chês uficiâls a son 23, ma dongje a son tantis altris che'nd àn diviers grâts di ricognossiment.

La politiche de UE e je che di supuartâ il multilinguisim di ducj i citadins; in particolâr, e sburtâ par che ogni persone sedi buine di fevelâ altris dôs lenghis oltri ae sô marilenghe. Chest al è fât par mieç di un grum di programs ancje se dal pont di viste pratiche l'Union e à une influence limitade, parcè che lis politichis dai sistemis educatîfs a restin une responsabilitât dai Stâts membris. 

 Lis lenghis uficiâls 
Chest al è l'elenc des 23 lenghis uficiâls inte Union al dì di vuê:
 Bulgar
 Cec
 Danês
 Estonian
 Finlandês
 Francês
 Grêc
 Inglês
 Irlandês
 Leton
 Lituan
 Maltês
 Olandês
 Ongjarês
 Polac
 Portughês
 Rumen
 Slovac
 Sloven
 Spagnûl
 Svedês
 Talian
 Todesc

Dutis lis decisions cjapadis des istituzions europeanis e àn di jessi voltadis intes lenghis uficiâls, e ogni citadin al à il dirit di domandâ e vê une rispueste intune des lenghis uficiâls.

 Lenghis di vore de Union Europeane 
Par vie dal fat che tignî une traduzion paralele di ducj i documents e i discors in dutis lis lenghis al sarès improponibil (par motîfs di timps, coscj e altris) a son di fat trê lis lenghis principâls, in cui a si davuelzin lis voris:

 Francês
 Inglês
 Todesc

 Cjale ancje 
 Lenghis de Europe

 Leams esternis 
  Lenghis in Europe
 Portâl pes lenghis
 Eurolang - Lenghis minoritariis inte Union Europeane (ancje par furlan)

Categorie:Union Europeane